Diari Oficial de la Generalitat Valenciana


Sumari del DOGV 6025, del 01-06-2009 (2009/5973)

Informació pública de l'aprovació del projecte modificat del Projecte d'Urbanització de la Nova Plaça del Barri Joan XXIII, 2n sector.
--------------------------------------------------------------------------------------------------------------------------------------

### Dades del document

Número de DOGV
:   6025

Data del DOGV
:   01-06-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5973


Data del document
:   19-05-2009

Organisme emissor
:   Ajuntament d'Alacant

Tipus de document
:   Informació Pública

Descriptors 

:   * Alacant
    * administració local
    * pla d'urbanisme

Informació pública de l'aprovació del projecte modificat del Projecte d'Urbanització de la Nova Plaça del Barri Joan XXIII, 2n sector. [2009/5973]  
La Junta de Govern local, en la sessió celebrada el dia 11 de maig de 2009, va adoptar entre altres, el següent Acord:  
Aprovació del projecte modificat del Projecte d'Urbanització de la Nova Plaça del Barri Joan XXIII, 2n sector.  
Es dóna compte de l'expedient tramitat en relació amb l'epígraf que precedeix, els antecedents i raonaments del qual figuren, resumits, a continuació.  
Per encàrrec municipal, s'ha redactat el projecte modificat del Projecte d'Urbanització de la Nova Plaça del Barri Joan XXIII, 2n sector, el qual inclou les variacions de l'obra respecte al document original, degudes a l'aparició d'alguns imprevistos, «així com a la introducció de sistemes constructius o d'equips que milloren tècnicament el resultat final de l'obra».  
La documentació integrant corresponent és la següent: memòria, acta de preus contradictoris, pressupost, quadre comparatiu de mesuraments i plans.  
Segons s'expressa en la memòria del projecte modificat: «El conjunt de les obres s'ha ajustat al projecte aprovat, si bé puntualment s'han introduït algunes modificacions, degut fonamentalment a:  
- Decisió de no demolir el local comercial situat al final del carrer Mestre Rosillo, la qual cosa ha comportat:  
· La modificació del traçat de la xarxa de sanejament.  
· La reubicació del centre de transformació.  
- Modificació de les característiques i traçat de la xarxa d'aigua potable, a petició d'Aigües Municipalitzades d'Alacant.  
- Modificació de la jardineria en el carrer Mestre Rosillo a petició de la Regidoria d'Urbanisme, la qual cosa ha comportat la modificació del traçat de la xarxa de reg.  
- Realització de la desviació de trànsit per dins de l'obra mateixa al no ser autoritzat el tall del carrer per a executar el nou traçat d'esta».  
Com a conseqüència de les modificacions assenyalades, el pressupost de contracta ha patit una variació respecte del pressupost inicial de 170.437,06 euros, la qual cosa significa un increment del 19,65%.  
El Departament Tècnic d'Edificació, en un informe de data 4 de maig de 2009, hi ha assenyalat que el projecte es troba documentalment complet, per la qual cosa ha sigut informat favorablement a l'efecte de l'aprovació corresponent.   
Procedix, conseqüentment, aprovar el projecte, segons estableix l'article 152 de la Llei 16/2005, de 30 de desembre, de la Generalitat, Urbanística Valenciana, sent competent per a això la Junta de Govern local, de conformitat amb el que preveu l'article 127.1, apartat d, de la Llei 7/1985, de 2 d'abril, Reguladora de les Bases del Règim Local, segons la redacció donada per la Llei 57/2003, de 16 de desembre, de Mesures per a la Modernització del Govern Local.  
Com a conseqüència d'allò que s'ha exposat, la Junta de Govern local adopta els acords següents:  
Primer. Aprovar el Projecte Modificat del Projecte d'Urbanització de la Nova Plaça del Barri Joan XXIII, 2n sector, redactat per encàrrec municipal.  
Segon. Notificar el contingut de l'anterior resolució al Departament de Contractació i Patrimoni de la Gerència Municipal d'Urbanisme i al cap del Departament Tècnic d'Edificació.   
Tercer. Inserir un edicte amb el contingut de l'acord aprovatori en el Butlletí Oficial de la Província d'Alacant i en el Diari Oficial de la Generalitat Valenciana».  
Es publica per a general coneixement, segons el que disposa l'article 152 de la Llei 16/2005, de 30 de desembre, de la Generalitat, Urbanística Valenciana, advertint que contra l'acte referit, el qual posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament en el termini d'un mes i amb caràcter potestatiu, el recurs de reposició previ al contenciós-administratiu, o este directament, davant del Jutjat del Contenciós Administratiu d'Alacant en el termini de dos mesos, comptadors -ambdós terminis- des de l'endemà al de la publicació d'este edicte en el Butlletí Oficial de la Província d'Alacant.  
Alacant, 19 de maig de 2009.- L'alcaldessa: Sonia Castedo Ramos. El vicesecretari: Germà Pascual Ruiz-Valdepeñas.